હેડલીએ બીજો ચોંકાવનારો ખુલાસો એ કર્યો છે કે હું શિવસેનાના સુપ્રીમો બાળાસાહેબ ઠાકરેને ખતમ કરવા માગતો હતો અને મેં મુંબઈમાં શિવસેના ભવનની પણ રેકી કરી હતી. શિવસેનામાં ઘૂસણખોરી એટલા માટે કરી હતી કે લશ્કર-એ-તોઇબા ભવિષ્યમાં શિવસેનાના હેડ ક્વાર્ટરને નિશાન બનાવવા માગતું હતું. મેં શિવસેનાના સભ્ય રાજારામ રેગેની દોસ્તી કરી હતી. એ જ રીતે વિલાસ નામના શખ્સ મારફતે રાહુલ ભટ્ટ (ડાયરેક્ટર મહેશ ભટ્ટના પુત્ર)ની પણ દોસ્તી કરી હતી.